Waktu di Rusia

Rusia diliputi sembilan zon waktu, iaitu UTC+3 hingga UTC+12.


Tepat pada Februari 2011, zon waktu adalah seperti berikut:
  Nama Zon Waktu  Singkatan Zon(Piawai)  Perbezaan waktu(Piawai)  Kawasan liputan  Waktu Kaliningrad  USZ1  UTC+3  Wilayah Kaliningrad  Waktu Moscow  MSK  UTC+4  Kebanyakan Rusia Eropah  Waktu Yekaterinburg  YEKT  UTC+6  Bashkortostan, Chelyabinsk, Khantia-Mansia,  Kurgan,  Orenburg, Perm, Sverdlovsk,  Tyumen, dan Negeri Autonomi Yamalia  Waktu Omsk  OMST  UTC+7   Altai, Republik Altai, Novosibirsk, Kemerovo,  Omsk dan  Tomsk  Waktu Krasnoyarsk  KRAT  UTC+8   Republik Khakassia, Krasnoyarsk dan Tuva  Waktu Irkutsk  IRKT  UTC+9  Buryatia dan  Irkutsk  Waktu Yakutsk  YAKT  UTC+10  Amur, Republik Sakha Barat dan Zabaykalsky  Waktu Vladivostok  VLAT  UTC+11  Yahudi, Khabarovsk, Primorsky, Republik Sakha tengah dan Pulau Sakhalin  Waktu Magadan  MAGT  UTC+12  Magadan, Republik Sakha Timur, Kepulauan Kuril, Chukotka dan Kamchatka

Taklukan-taklukan persekutuan yang berada dalam lebih daripada satu zon waktu ialah: Republik Sakha yang terpecah kepada kawasan zon waktu Yakutsk, Vladivostok dan Magadan, dan Wilayah Sakhalin yang berada dalam zon waktu Vladivostok (Pulau Sakhalin) dan Magadan (Kepulauan Kuril).

Semua zon waktu di Rusia dijangkakan mara sejam pada Mac 2011.

Perkembangan
Sewaktu pemerintahan Empayar Rusia, hampir seluruh negara mematuhi waktu suria. Pada akhir abad ke-19, Waktu Min Moscow diperkenalkan, mula-mula pada UTC+02:30. Setelah terbentuknya Kesatuan Soviet Union, Waktu Moscow menjadi UTC+02 manakala zon-zon waktu lain dilaksanakan di seluruh Rusia dan Kesatuan Soviet. Pada 21 Jun 1930, seluruh zon waktu Kesatuan Soviet mara sejam, maka seluruh negara mematuhi waktu jimat siang sepanjang tahun. Rusia bersama kebanyakan republik lain dalam Kesatuan Soviet mandir sejam pada 31 Mac 1991, tetapi negara Rusia baru membatalkan tindakan itu pada tahun berikutnya.

Pada tahun 1993, Oblast Novosibirsk menukar zon waktunya dari MSK+4 ke MSK+3.

Pada tahun 1995, Krai Altai menukar zon waktunya dari MSK+4 ke MSK+3.

Pada tahun 2002, Oblast Tomsk menukar zon waktunya dari MSK+4 ke MSK+3.

Pada November 2009, Presiden Rusia, Dmitry Medvedev mengusulkan pengurangan jumlah zon waktu negaranya, di samping memansuhkan sistem waktu jimat siang.

Pada 28 Max 2010, perubahan berikut dilakukan yang mana dua daripada 11 zon waktu dimansuhkan.
Republik Udmurt dan Oblast Samara mulai memakai Waktu Moscow, maka memansuhkan Waktu Samara (MSK+1 / UTC+4 tanpa WJS).
Oblast Kemerovo mulai memakai Waktu Omsk.
Okrug Autonomi Chukotka and Krai Kamchatka mulai memakai Waktu Magadan, maka memansuhkan Waktu Kamchatka (MSK+9 / UTC+12 tanpa WJS).

Sungguhpun kerajaan Rusia ingin mengurangkan bilangan zon waktu lagi, namun ia berdepan dengan bantahan di rantau timur jauh, termasuk petisyen yang ditandatangani oleh 20,000 orang demi Kamchatka kembali ke UTC+12.

Pada 8 Februari 2011, Presiden Medvedev mengeluarkan dekri pembatalan WJS di Rusia, yang mana semua waktu di Rusia mara sejak pada 27 Mac 2011 dan tanpa mandir lagi, maka Waktu Moscow kekal sebagai UTC+4. Ekoran pembaharuan ini, kebanyakan bandaraya di Rusia mengikuti waktu piawai yang dua jam lebih awal daripada waktu suria tempatan, contoh: St Petersburg di 30°T berwaktu UTC+4, Yekaterinburg di 60°T berwaktu UTC+6, dan Vladivostok di 131°T berwaktu UTC+11.

Rujukan

Pautan luar

Map of time zones in Russia
Time Zones of Russia

Rusia